	МИНИСТЕРСТВО НА ВЪТРЕШНИТЕ РАБОТИ


ЗАПОВЕД

№ 8121К-14902/16.09.2026 г.

	ОТНОСНО: 
	Обявяване на конкурс за назначаване на държавна служба в МВР


На основание чл. 156, ал. 1, ал. 5 и ал. 6 от Закона за Министерството на вътрешните работи, чл. 5 от Наредба № 8121з-344 от 25 юли 2014 г. за назначаване на държавна служба в МВР, заповед № 8121з-825/21.05.2026 г., относно определяне на длъжностно лице за упражняване на правомощия по Закона за Министерството на вътрешните работи и докладна записка № 513р-98871/04.09.2026 г.,
ОБЯВЯВАМ:

І. Конкурс за назначаване на държавна служба в Столична дирекция на вътрешните работи на вакантни изпълнителски длъжности, за които се изисква задължителна първоначална професионална подготовка, както следва:

1. Отдел „Експертно-криминалистическа дейност”

1.1. 04 сектор „Химия и биология”

01 група „Химия”

- разузнавач VI - ІІІ степен (ЕКД) – 4 (четири) вакантни длъжности;
1.2. 05 сектор „Цифрови и комуникационни технически средства” 

- разузнавач VI - ІІІ степен (ЕКД) – 2 (две) вакантна длъжност;
2. Районни управления

група „Експертно-криминалистическа дейност” към РУ – СДВР

- разузнавач VI - ІV степен (ЕКД) – 1 (една) вакантна длъжност.
ІІ. Кандидатите за участие в конкурса трябва да са дееспособни физически лица, които отговарят на следните изисквания:

1. Да имат само българско гражданство;

2. Да не са осъждани за умишлено престъпление от общ характер, независимо от реабилитацията;

3. Да не са привлечени като обвиняеми или да не са подсъдими за умишлено престъпление от общ характер;

4. Специфични изисквания:

4.1. Да не са навършили 41 години към датата на обявяване на конкурса  (изискването не се прилага за кандидатите, които са бивши държавни служители на МВР, заемали длъжности по ЗМВР, или настоящи служители в МВР);
4.2. Да притежават завършено висше образование с минимална образователно-квалификационна степен “бакалавър” – съгласно чл. 42, ал. 1, т. 1, буква “б” от Закона за висшето образование, както следва:
4.2.1. За кандидатите за заемане на длъжности по т. І.1.1:

- области на висше образование - природни науки, математика и информатика; технически науки; здравеопазване и спорт;

- професионални направления - химически науки; химични технологии; металургия; фармация; биологически науки; биотехнологии;

4.2.2. За кандидатите за заемане на длъжности по т. І.1.2:

- области на висше образование – природни науки, математика и информатика; технически науки;
- професионални направления – математика; информатика и компютърни науки; електротехника, електроника и автоматика; комуникационна и компютърна техника.

4.2.3. За кандидатите за заемане на длъжности по т. І.2:

- области на висше образование – съгласно ПМС 125/24.06.2002 г.;

- професионални направления – съгласно ПМС 125/24.06.2002 г.;

4.3. Да отговарят на минималните изисквания за физическа годност, определени в специализираната методика за изследване на физическата годност на кандидатите за назначаване на държавна служба в МВР, съгласно приложение № 2 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;

4.4. 
Да отговарят на минималните изисквания за психологична пригодност, определени в специализираната методика за психологично изследване на кандидатите за назначаване на държавна служба в МВР, съгласно приложение № 3 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;

4.5. Да имат или да получат разрешение за достъп до класифицирана информация по Закона за защита на класифицираната информация до ниво на сигурност „Секретно”;

5. Да отговарят на медицинските изисквания за работа в МВР, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.

ІІІ. Необходими документи и срок за подаването им:
1. В 10 (десет) дневен срок, считано от деня следващ публикуването на обявлението по реда на чл. 156, ал. 6 от Закона за Министерството на вътрешните работи, кандидатите могат да подадат заявление за участие в конкурса (съгласно приложение № 4 от Наредба № 8121з-344 от 25 юли 2014 г.) и да приложат следните документи:

1.1. Нотариално заверено копие на диплома за завършено в Република България висше образование, ако не е вписана в регистрите по чл. 10, ал. 2, т. 3, буква „в“ от Закона за висшето образование;

1.2. Документ, удостоверяващ разрешения достъп до класифицирана информация до изискващото се ниво на сигурност или съгласие за проучване по Закона за защита на класифицираната информация;

1.3. Други документи, съобразно обявените изисквания на конкурса.

При подаването на документи личната карта се представя за сверяване.

2. Документите за участие в конкурса се подават в отдел „Човешки ресурси“ при Столична дирекция на вътрешните работи, адрес: гр. София, ул. „Антим I“ № 5.
3. В заявлението по т. III.1. кандидатът посочва структурата и длъжността, за която кандидатства, като в конкурса се допуска участие само за една длъжност.

4. Не се приемат документи, подадени след срока по т. III.1.

5. В срока за подаване на документите за конкурса, кандидатите се явяват пред експертната лекарска комисия за медицинско освидетелстване, съгласно Наредба № 8121з-345 от 25 юли 2014 г. Медицинското освидетелстване може да се извърши в 3-дневен срок от крайната дата за подаване на документи - за кандидати, подали документи в последните три дни от срока или когато е необходимо да се назначат допълнителни медицински прегледи и изследвания.
В същия срок експертната лекарска комисия да изпрати по служебен път медицинските свидетелства на кандидатите до отдел „Човешки ресурси“ при Столична дирекция на вътрешните работи.
6. След изтичане на крайния срок за подаване на документите, отдел „Човешки ресурси“ при Столична дирекция на вътрешните работи, да изпрати обобщена справка за набраните кандидати до дирекция „Човешки ресурси” – МВР, до Института по психология – МВР и ЦБПС при Академията на МВР – за проверка валидността на резултати и заключения по чл. 3а (Наредба № 8121з-344 от 25 юли 2014 г.) от изследвания при предходни конкурси.
IV. Конкурсната процедура да се проведе на следните етапи:
1. Изследване на физическата годност.

Изследването на физическата годност да се проведе в гр. София на Спортен комплекс „Раковски”, съгласно Таблица № 1 от специализираната методика за изследване на физическата годност на кандидатите за назначаване на държавна служба в МВР, приложение № 2 към чл. 3, ал. 1, т. 3 от Наредба № 8121з-344 от 25 юли 2014 г., както следва:
Таблица 1

	Точкова

система

за

оценка

 

 
	Тестова батерия

	
	скок

дължина от

място (см)

 

 
	бягане

осморка 4

цикъла (сек)

 

 
	гладко бягане

800 м (мин)

 

 

 
	сгъване и

разгъване

на ръцете

от опора

(бр.)
	изправяне

на трупа от

тилен лег

до седеж

(бр.)

	 
	мъже
	жени
	мъже
	жени
	мъже
	жени
	мъже
	жени
	мъже
	жени

	8
	>= 240
	>= 205
	-
	-
	t <= 3.10
	t <= 3.20
	-
	-
	-
	-

	7
	235
	200
	t <= 16.2
	t <= 16.6
	3.11 - 3.15
	3.21 - 3.25
	>= 55
	-
	-
	>= 55

	6
	230
	195
	16.3
	16.7
	3.16 - 3.20
	3.26 - 3.30
	50
	-
	-
	50

	5
	225
	190
	16.4
	16.8
	3.21 - 3.25
	3.31 - 3.35
	45
	-
	-
	45

	4
	220
	185
	16.5
	16.9
	3.26 - 3.30
	3.36 - 3.40
	40
	-
	-
	40

	3
	215
	180
	16.6
	17.0
	3.31 - 3.35
	3.41 - 3.45
	36
	-
	-
	36

	2
	210
	175
	16.7
	17.1
	3.36 - 3.40
	3.46 - 3.50
	32
	-
	-
	32

	1
	205
	170
	16.8
	17.2
	3.41 - 3.45
	3.51 - 3.55
	30
	-
	-
	30


2. Психологично изследване:

2.1. Тестово изследване с тест за интелигентност, личностни въпросници и други психодиагностични методи;

2.2. Психодиагностично интервю.

Кандидатите, покрили психологичните критерии за съответствие с изискванията за длъжността, установени чрез изследването по т. 2.1, се явяват на психодиагностично интервю.

Кандидатите, непокрили минималните изисквания за длъжността, установени в изследването по т. 2.1, не преминават елиминаторния праг на етапа и не се явяват на психодиагностично интервю.
3. Заключително интервю.

V. Конкурсната процедура да се проведе в срок до 3 (три) месеца от обявяването на конкурса.
VІ. ОПРЕДЕЛЯМ състав на конкурсната комисия:…………………………………
VIІ. Председателят на конкурсната комисия да създаде необходимата организация конкурсната процедура да приключи в обявения срок, като кандидатите бъдат своевременно уведомявани за датите, часа и мястото на провеждане на съответните етапи от конкурсната процедура.

VIІI. Столична дирекция на вътрешните работи да публикува обявление за конкурса по реда на чл. 156, ал. 6 от Закона за МВР.
ІX. Заповедта да се публикува в електронната страница на дирекция „Човешки ресурси” – МВР в интранет и интернет, и се изпрати на структурите по чл. 37 от Закона за МВР, за сведение и изпълнение.
ЗА ГЛАВЕН СЕКРЕТАР НА МВР:

(съгласно зап. № 8121з-1153/13.07.2026 г.)

ГЛАВЕН КОМИСАР      (п)
Любомир Николов

